section_heading: Rane godine (1991. – 1996.)
paragraph_text: U prve tri godine postojanja Cradle of Filth objavio je tri demouratka (Invoking the Unclean, Orgiastic Pleasures Foul i Total Fucking Darkness), koji su snimljeni usred čestih promjena u postavi koje su se nastavile do danas; u cijeloj povijesti sastava sviralo je više od dvadeset glazbenika. Album Goetia snimljen je prije treće demosnimke i trebao ga je objaviti Tombstone Records, ali sve su skladbe izbrisane nakon što je Tombstone otišao u stečaj, a grupa nije imala dovoljno novca da bi otkupila skladbe iz studija.<ref>Lovecraft & Witch Hearts, Cradle of Filth, 2002., Music for Nations, Damien Gregori Sastav je naposljetku potpisao ugovor s diskografskom kućom Cacophonous Records, a njegov je debitantski album, The Principle of Evil Made Flesh, bilo prvo glazbeno izdanje koje je taj izdavač objavio 1994. Iako je zvuk na albumu bio kvalitetnije obrađen od onog na demosnimkama, album je u usporedbi s naknadnim uradcima i dalje bio nerazvijen, a pjevač Dani Filth služio se vokalnim stilom različitim od stila na idućim djelima. Međutim, album je dobio pozitivne kritike i 2006. se pojavio na Metal Hammerovu popisu deset najboljih black metal-albuma objavljenih u proteklih dvadeset godina.<ref>Metal Hammer, lipanj 2006., izdanje 153